CELEX: C2006/294/06
Language: sk
Date: 2006-12-02 00:00:00
Title: Vec C-84/04: Rozsudok Súdneho dvora (druhá komora) z  5. októbra 2006 – Komisia Európskych spoločenstiev/Portugalská republika (Nesplnenie povinnosti členským štátom — Nariadenie (EHS) č. 4253/88 a článok 10 ES — Štrukturálne fondy — Koordinácia činností štrukturálnych fondov s operáciami EIB — Systematické znižovanie súm vyplácaných v rámci pomoci z EPUZF-u usmerňovacia sekcia — Poplatky vyberané Ifadapom počas programovacieho obdobia 1994-1999)

2.12.2006   
            
            
               SK
            
            
               Úradný vestník Európskej únie
            
            
               C 294/4
            
         Rozsudok Súdneho dvora (druhá komora) z 5. októbra 2006 – Komisia Európskych spoločenstiev/Portugalská republika
   (Vec C-84/04) (1)
   
   (Nesplnenie povinnosti členským štátom - Nariadenie (EHS) č. 4253/88 a článok 10 ES - Štrukturálne fondy - Koordinácia činností štrukturálnych fondov s operáciami EIB - Systematické znižovanie súm vyplácaných v rámci pomoci z EPUZF-u „usmerňovacia sekcia“ - Poplatky vyberané Ifadapom počas programovacieho obdobia 1994-1999)
   (2006/C 294/06)
   Jazyk konania: portugalčina
   Účastníci konania
   
      Žalobkyňa: Komisia Európskych spoločenstiev (v zastúpení: A. Alves Vieira, G. Braun, splnomocnení zástupcovia, N. Castro Marques a F. Costa Leite, advogados)
   
      Žalovaná: Portugalská republika (v zastúpení: L. Fernandes, splnomocnený zástupca, C. Botelho Moniz a E. Maia Cadete, advogados)
   Predmet veci
   Nesplnenie povinnosti členským štátom – Článok 10 ES a nariadenie Rady (EHS) č. 4253/88 z 19. decembra 1988 na vykonanie nariadenia (EHS) č. 2052/88, pokiaľ ide o koordináciu činností rozličných štrukturálnych fondov navzájom na jednej strane a ich činností s operáciami Európskej investičnej banky a ďalšími existujúcimi finančnými nástrojmi na strane druhej [neoficiálny preklad] (Ú. v. ES L 374, s. 1) – Systematické znižovanie súm vyplácaných v rámci pomoci z EPUZF- „usmerňovacia sekcia“ – Povinné poplatky vyberané Ifadapom počas programovacieho obdobia 1994 – 1999
   Výrok rozsudku
   
               1.
            
            
               Umožnením Instituto de Financiamento e Apoio ao Desenvolvimento da Agricultura e Pescas (Inštitút financovania a pomoci rozvoja poľnohospodárstva a rybolovu) zaviesť a udelením súhlasu s ponechaním v platnosti postupu pri udeľovaní finančnej pomoci zo štrukturálnych fondov Spoločenstva, ktorý zahŕňa značné formality vrátane zaplatenia poplatkov, ktoré nie sú dobrovoľné ani fakultatívne a nepredstavujú odmenu za poskytnuté služby, ale slúžia na financovanie úloh vyplývajúcich Portugalsku najmä z práva Spoločenstva, si Portugalská republika nesplnila povinnosti, ktoré jej vyplývajú z nariadenia Rady (EHS) č. 4253/88 z 19. decembra 1988 na vykonanie nariadenia (EHS) č. 2052/88, pokiaľ ide o koordináciu činností rozličných štrukturálnych fondov navzájom na jednej strane a ich činností a s operáciami Európskej investičnej banky a ďalšími existujúcimi finančnými nástrojmi na strane druhej [neoficiálny preklad], zmeneného a doplneného nariadením Rady (EHS) č. 2082/93 z 20. júla 1993.
            
         
               2.
            
            
               Portugalská republika je povinná nahradiť trovy konania.
            
         
      (1)  Ú. v. EÚ C 94, 17.4.2004.